La reprodussion, o procreassion, la xe el processo biològico fondamentale, grassie al qualo da un o più organismi genituri se ga la generassion de un nùmaro varìàbiłe de fiuli. Sti qua, rissevendo l'informassion genètica, i xe donca caraterizai da un genotipo sìmile a quelo dei genituri e de frecuente i ghe someja anca par fenotipo. Se trata de un fenòmeno fondamentale par la stessa definission de vita: tuti i organismi dei quali semo a cognossensa i se ga orisenai da altri grassie a la so reprodussion e cussì capitarà par le generassion che le verà dopo. In natura ghe xe do fondamentali modalità de reprodussion: Reprodussion asessuata: un ùgnolo organismo el crea fioli che i xe, par genotipo, gualivi a quelo de partensa: se poe otegnere fenotipi deversi par l'influensa che l'anbiente el ga sul'espression gènica e donca la determinassion dei caràtari de l'organismo durante tute le so fasi de vita. Sto tipo de reprodussion xe caraterìstego de le forme de vita più sénplese, ma miga solo. I virus i xe parassiti obligai che i desfruta i paramenti de sìntesi proteica de le sèlule par orisenare i àcidi nucleici, le proteine e le altre parte dei virioni fioli. I organismi uniselulari, come i bateri, i se divide par mitosi, processo che el sèvita la replicassion del DNA inte na copia in teoria spuada de quela de la sèlula mare. Co un sistema de sto tipo senbra inpossìbiłe l'introdussion de la variabilità a la base del'evolussion che la porta a pussìbili adatamenti ai canbi del'anbiente, ghe xe vie de scanpo. Le mutassion le xe canbiamenti dei nucleotidi che i definisse la sequensa del DNA: le poe capitare in maniera spontànea o par influensa anbientale e soravìvare ai sistemi de reparassion del DNA stesso par èssare destinae a le generassion sucessive. Oltra a sti fenòmeni, xe pussìbili fenòmeni de trasformassion batèrica: organismi sìmili i se scanbia tochi de genoma introdusendo varìàbiłi genètiche. Inte i organismi co sto tipo de procreassion, donca, le idee de e , le xe separae, anca inte i tinpi inte i quali sti fenòmeni i se verìfega. La reprodussion asessuata xe pussìbile anca par organismi conplessi, fin ai funghi pluriselulari , piante e ai anemali . Reprodussion sessuata: la presensa dei sessi inte le specie, che donca le ga fémene e màscoli, a la base de sto processo, la parmete la generassion de fioli co patrimonio genètico mis-cio, par metà de la mare e par metà del pare. I organismi, tuti pluriselulari e conplessi come anemali e piante, che i parmete la reprodussion sessuale, i ga tochi caraterisai miga da le sòlite , ma da , definie da la possibilità de ndare incontro a la gametogènesi. Sto processo xe fato da division meiòtiche oltra che de le mitòtiche, caraterìsteghe de le sèlule somàtiche: le parmete la produssion de gameti , aploidi, o sia che i ga la metà dei cromosomi de na sèlula normale . Par sto fin, sti organismi i forma n'aparato genitale che, inte le piante, poe èssare formà dai òrgani che ciamemo fiuri. El raporto sessuale el serve a vissinare i gameti a n'anbiente bon pa' la fecondassion, che el xe la fusion de do gameti dai do sessi par formare un novo organismo a sèlule diploidi e cromosomi omòloghi (in te un paro, 46 in tel'omo, ghe xe na da la mare n'altra dal pare. Sta particolare strategia la unisse, come intenti e inte i stessi tinpi, la e la , come la dise el stesso nome del processo. A ste do stratejie de reprodussion ghe coresponde deverse stratejie de soravivensa de la specie.